钦定古今图书集成/理学汇编/经籍典/第083卷 > 税与权易学启蒙小传 > 《周易古经彖传》
## 钦定古今图书集成/理学汇编/经籍典/第083卷 > 税与权易学启蒙小传 > 《周易古经彖传》

东莱吕氏曰：“《经》，文王、周公所作也；《传》，孔子所作也。卦
下之辞为‘《彖》’。”汉上朱氏曰：“文王卦下之辞谓之《彖》，孔
子序述其彖之意而已，故名其篇曰《彖传》。使文王卦
下之辞不谓之《彖》，孔子何为言知者，观其彖辞，则思
过半矣。夫子自谓如此，非逊以出之之义也。”司马谈
论六经，要指引“天下殊涂而同归，一致而百虑，谓之
《易大传》。”班固谓“孔子晚而好《易》，读之韦编，三绝而为
之传”，传即《十翼》也。前汉六经与《传》皆别行，至后汉诸
儒作注，始合《经》《传》为一尔。今王弼注本，首卷题曰《周
易上经》《干传》，馀卷亦为《泰传》《噬嗑传》《咸传》《夬传》《丰传》
之名，盖弼所用者，郑氏本，既合《彖传》《象传》于《经》，故合
题之耳。汉上朱氏曰：“魏高贵乡公问”博士淳于俊曰：
“今《彖》《象》不连经文，而注连之，何也？”俊对曰：“郑康成合
《彖》《象》于经者，欲使学者寻省《易》了。孔子恐其与文王
相乱，是以不合。则郑未注《易经》之前，《彖》《象》不连经文
矣。”唐孔氏曰：“《数十翼》亦有多家，一家《数十翼》云：上《彖》
一，《下彖》二，《上象》三，下《象》四，《上系》五，下《系》六，《文言》七，《说
卦》八，《序卦》九，《杂卦》十。”郑学之徒并同此说。